Момне, как си тенко и високо
Народна песен

chitanka.info

Момне, как си тенко и високо,

уще да си църнооко;

на мнозина треска даваш,

кому два дни, кому три дни,

а беряру три години.

Го изсуши, го пресуши,

го направи сухо древо,

сухо древо яворово;

да го фърлиш в силен огън,

да си сторет дробна пепел,

да го сееш во градина,

да порастет рамн босильок,

босильока киска цвеке,

да го берат девойките,

да го носат в пазухите.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.